Verdubbel – Leesamee Education
July 13, 2020 | leesamee
Ons gaan vandag lekker leer en pret hê! Ons gaan getalpatrone beskryf, 'n storiesom uitwerk, getalname skryf, verdubbel, getalle opbreek in tiene en ene, handskrif oefen, ontbrekende klanke invul, lees, en 'n sin skryf. In Lewensvaardigheid gaan ons oor plante leer. Daar is ook 'n praat aktiwiteit as Engels jou addisionele taal is. Op jou merke, gereed, gaan!
Beskryf getalpatrone, storiesom en getalname:
Verdubbel en getalle opbreek in tiene en ene:
Handskrif en Klanke – Vul klanke in: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag. Fokus daarop om die letter op die regte plek te begin en raak bo en onder aan die lyn. Probeer om nie jou hand op te lig terwyl jy die letters vorm nie.
Lewensvaardigheid – Plante: Gesels oor hoekom plante belangrik is. Hierdie blad is geneem uit die Departement van Basiese Onderwys se Lewensvaardigheid werkboek vir Kwartaal 3 en 4.
Engels Addisionele Taal – Woordeskat: Ons leer hierdie week oor plaasdiere. Probeer om altyd in volsinne te praat.
May 3, 2020 | leesamee
Vandag gaan ons lekker leer. Ons gaan in vywe en tiene tel, herhaalde optelling doen, 'n storiesom uitwerk, verdubbel, geldsomme bereken, handskrif oefen, pret hê met woordfamilies, lees, 'n sin ontskommel, en 'n Engelse sin skryf. Hier gaan ons!
Tel in vywe en tiene, en herhaalde optelling:
Klanke: Leer die -ip en -in woorde. Bou hulle met jou klankkaarte en vra vir Mamma of Pappa om die woorde vir jou in 'n toets te sê, dan skryf jy hulle.
Lees – Sinne. Klank die woorde wat onbekend is en oefen om vlot te lees. Fokus ook al meer daarop om met gevoel te lees.
Engels Addisionele Taal – Skryf 'n sin: Ons het hierdie week die name van dinge in die badkamer geleer, so nou gaan ons dit in ons sin en prent gebruik.
Dit was wonderlik! Dankie dat jy vandag jou bes gedoen het.
April 13, 2020 | leesamee
Ons het baie lekker dinge om vandag te doen. Ons begin met tel tot 50 en agteruit, dan verdubbel ons, rangskik woorde in woordfamilies, lees, en vul ontbrekende woorde in. Laat ons begin!
Tel in ene tot 50 en agteruit:
Lees – Lees die sinne elke dag. Fokus daarop om vlot te lees en klank die woorde waarmee jy sukkel. Probeer ook om met gevoel te lees.